**Monika Linkytė** (fødd ) er en litauisk songar og låtskrivar. Ho representerte Litauen i Eurovision Song Contest 2015 saman med Vaidas Baumila, og ho representerte Litauen i artisttevlinga New Wave 2014 og var finalist i sesong to av litauiske *The Voice*. Ho representerte Litauen på nytt i Eurovision Song Contest 2023 med songen «Stay».

Bakgrunn
--------

Linkytė blei fødd 3. juni 1992 i byen Gargždai, heilt vest i Litauen. Etter vidaregåande flytta ho til hovudstaden Vilnius for å ta helsestudium ved Vilnius universitet. Ho slutta etter tre semester og byrja i 2014 på jusstudium ved same universitet. I 2016 flytta ho til London for å studere musikk ved British and Irish Modern Music Institute.

Karriere
--------

Som 15-åring i 2007 deltok Linkytė i den litauiske uttakinga til Junior Eurovision Song Contest 2007. Ho vende tilbake til Eurovision i 2010 då ho deltok i den litauiske nasjonale finalen *Eurovizija 2010* med låten «Give Away». Ho enda til slutt på tiandeplass i den litauiske finalen. Sidan forsøkte ho seg på nytt i den litauiske uttakinga dei fire påfølgjande åra, men utan å vinne. 

I 2013 deltok Linkytė i den andre sesongen av *Lietuvos Balsas*, den litauiske versjonen av *The Voice*. Ho blei nummer to i tevlinga. Ho blei nummer fire i den austeuropeiske artisttevlinga New Wave 2014. Året etter vann ho den litauiske uttakinga til Eurovision Song Contest 2015 med låten «This Time» saman med Vaidas Baumila. I Eurovision i Wien kvalifiserte duoen seg til finalen, der dei til slutt enda på 18. plass.

Etter Eurovision gav Linkytė ut singelen «Po dangum» som selde til platina i Litauen. Same haust slapp ho debutalbumet *Walk with Me* som også selde til platina. Under den litausike musikkpris-utdelinga M.A.M.A. Awards for 2015 vann ho prisen for beste album og beste kvinnelege artist. Hun blei nominert på nytt i kategorien beste kvinnelege artist i 2016.

I 2023 deltok Linkytė nok ein gong i den litauske Eurovision-uttakinga, *Pabandom Iš Naujo!*. Ho vann finalen 18. februar med låten «Stay» og fekk dimed representere Litauen i Eurovision Song Contest 2023 i Liverpool. Der enda ho på ellevteplass i finalen.

Diskografi
----------

Studioalbum
* *Walk with Me* (2015)

EP-ar
* *Old Love* (2018)

Referansar
----------

1. ↑  Veen, Renske ten (18. februar 2023). «MonikaLinkyte wins Pabandom iš Naujo and will represent Lithuania at Eurovision 2023 with "Stay"». *wiwibloggs* (på engelsk). Henta 19. februar 2023.
2. ↑  «MonikaLinkytė visuomenės sveikatos mokslus iškeitė į teisės studijas». *15min.lt* (på litauisk). Henta 19. februar 2023.
3. ↑  «MonikaLinkytė: „Daugelį metų aš tarsi gyvenau ne savo gyvenimą"». *15min.lt* (på litauisk). Henta 19. februar 2023.
4. ↑  «Eurovision2023 Lithuania sends InCulto to the Eurovision Song Contest - ESCToday.com». *ESCToday* (på engelsk). 4. mars 2010. Henta 19. februar 2023.
5. ↑  «EastEuropean Funk for Lithuania». *eurovision.tv* (på engelsk). 4. mars 2010. Henta 19. februar 2023.
6. ↑  Ko, Anthony (21. februar 2015). «Lithuania: Monika and Vaidas win Eurovizijos atranka 2015, Will Sing "This Time" At Eurovision». *wiwibloggs* (på engelsk). Henta 19. februar 2023.
7. ↑  «"This Time" will be the Lithuanian song for Vienna». *eurovision.tv* (på engelsk). 14. februar 2015. Henta 19. februar 2023.
8. ↑  «Vienna2015». *eurovision.tv* (på engelsk). Henta 19. februar 2023.
9. 1 2  «Auksiniudisku įvertinta Jazzu: nesureikšminu apdovanojimų». *DELFI* (på litauisk). Henta 19. februar 2023.
10. ↑  «M.A.M.A2015: trigubas Monikos Linkytės triumfas, metų grupė – „Leon Somov & Jazzu"». *15min.lt* (på litauisk). Henta 19. februar 2023.
11. ↑  «It'sMonika Linkytė to Liverpool for Lithuania». *eurovision.tv* (på engelsk). 18. februar 2023. Henta 19. februar 2023.
12. ↑  «MonikaLinkytė». *eurovision.tv* (på engelsk). Henta 18. mai 2023.

* *Denne artikkelen bygger på «Monika Linkytė» frå Wikipedia på bokmål, den 3. mars 2024.*